
Nõusoleku andmine pikapäevarühmade moodustamiseks Narva Paju Koolis
1. Asjaolud ja menetluse käik.

Narva Linnavalitsuse Kultuuriosakonda 18.08.2011 saabus Narva Paju Kooli direktori taotlus anda nõusoleku avada õppeasutuses 2011/2012. õppeaastal kaks pikapäevarühma. Pikapäevarühmas korraldatava õppekavavälise tegevusena pakutakse õpilasele järelevalvet ning pedagoogilist juhendamist ja suunamist õppest vaba aja sisustamisel, koduste õpiülesannete täitmisel, huvitegevuses ning huvide arendamisel Need pikapäevarühmad tegutsesid eelmisel aastal ja kool soovib pakkuda õpilastele pikapäevarühma teenuseid ka jooksval õppeaastal.
2. Õiguslikud alused.

Vastavalt põhikooli- ja gümnaasiumiseaduse § 38 lõikele 1 võib kooli direktor kooli pidaja nõusolekul moodustada koolis pikapäevarühmi põhiharidust omandavatele õpilastele.

Narva Linnavolikogu delegeeris 23.09.2010 määrusega nr 31 Narva Linnavolikogu põhikooli-ja gümnaasiumiseaduse § 38 lõikega 1 ettenähtud küsimuse lahendamise Narva Linnavalitsusele.
3. Otsus.

3.1 Anda nõusoleku kahe pikapäevarühma moodustamiseks 2011/2012. õppeaastaks Narva Paju Koolis.

4. Rakendussätted.

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.2 Korraldus jõustub seadusega  sätestatud korras.

